als_Latn dik_Latn sag_Latn
Pas fotografisë në të cilën sekretari organizativ i Lëvizjes Vetëvendosje, Dardan Molliqaj, u pa së bashku me Presidentin Hashim Thaçi, që sipas njërit nga personat në foto, ajo ishte shkrepur gjatë kohës kur Molliqaj ishte Kryetar i Forumit Rinor të PDK’së, në fshatin Beleg të Deçanit.
Anëtarja e Aleancës për Ardhmërinë e Kosovës, Meliza Haradinaj, pasi Dardan Molliqaj e konfirmoi se fotoja është origjinale, ka reaguar ashpër ndaj tij.
Ajo ndër të tjera e ka quajtur Molliqajn si shembullin më të keq që të rinjtë e vendit duhet ndjekur dhe si mashtrues që ka ndërruar qëndrime për individë të caktuar varësisht prej interesit që ka për ta.
Anëtarja e AAK’së ka përmendur edhe afërsinë që kishte Molliqaj me Ramush Haradinajt, kur me të dilte në bjeshkë e që tani po e quan kriminel.
Ky është shkrimi i plotë i Meliza Haradinaj – Stubllës:
Soji i individëve të humbur në kohë dhe hapësirë, si lloji i Dardan Molliqajt, nuk përfaqësojnë as pakicën e rinisë kosovare. Ai, që në biografinë e tij nuk ka asnjë të arritur madhore vetanake (përveç që paska qenë kryetar i rinisë së PDKsë në Beleg), tenton me çdo kusht që të shërbejë si model aspirant për djemtë e vajzat e reja. Mirëpo ne nuk jemi aq naivë sa mendon ai. Ai nuk është stereotipi i politikanit e intelektualit të ri.
Pa fije kulture debati e respekti për bashkëbiseduesin, kolegun/en e tij kundërshtar nga politika kosovare, pa asnjë konsideratë ndaj intelektualëve që në kohë të ndryshme i shërbyen Kosovës dhe aspiratave shekullore të shqiptarëve, u drejtohet nga pozicioni i tij prej hiçasgjëje në nivel supremacie. Çfar mjerimi.
Në një llogaritje të thjeshtë, Dardan Molliqaj del të jetë i ngjashëm me një analfabet që ka mësuar të përdorë telefonin përmendësh. Kur ishte VLANi, mezi s’priste të dilte me Ramushin në bjeshkë, tani që ska interes prej tij, e quan kriminel.
– Dardan, a ishte AAK e keqe kur ju bëtë koalicion me të në Komunën e Prishtinës?
– Dardan, a ishte Ramushi i keq kur ju e pranuat si kandidat të denjë të opozitës për kryeministër?
Dardan, soji yt, e nxit të riun kosovar në keqbërje, nuk e nxit intelektualitetin, arsimimin, kulturën, edukatën, kontributin, atdhedashurinë; por të kundërtën: nxit rrugaçërinë, linqimin, paedukatën, shkatërrimin, dhe urrejtjen ndaj shqiptarëve. Kosova nuk ka nevojë për ty. Kosova ka nevojë për klasë të re intelektuale, jo klasë të re rrugaçësh!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn